Ministru kabineta noteikumu projekta „Gaļas kazu pārraudzības un snieguma pārbaudes kārtība” sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | No 2018. gada 7. novembra ir spēkā Dzīvnieku audzēšanas un ciltsdarba likums, kurš paredz līdz 2019. gada 1. martam izdot Ministru kabineta noteikumus par gaļas kazu pārraudzības un snieguma pārbaudes kārtību.Zemkopības ministrija ir sagatavojusi Ministru kabineta noteikumu projektu “Gaļas kazu pārraudzības un snieguma pārbaudes kārtība” (turpmāk – noteikumu projekts), lai nodrošinātu vienotas prasības gaļas kazu pārraudzībai un snieguma pārbaudei. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Dzīvnieku audzēšanas un ciltsdarba likuma 13.panta pirmā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz 2019. gada 28. februārim gaļas kazu pārraudzību regulēja Ministru kabineta 2011. gada 6. augusta noteikumi Nr. 637 “Gaļas kazu pārraudzības kārtība” (turpmāk – noteikumi Nr.637). Lai nodrošinātu vienotas prasības gaļas kazu pārraudzībai un snieguma pārbaudei, ir sagatavots noteikumu projekts, kas nosaka gaļas kazu pārraudzības un snieguma pārbaudes kārtību. Tā kā gaļas kazu pārraudzības un snieguma pārbaudes process atšķiras no citu lauksaimniecības dzīvnieku sugu pārraudzības un snieguma pārbaudes procesa, par šo kazu pārraudzības un snieguma pārbaudi ir sagatavots atsevišķs normatīvais akts.Saskaņā ar Dzīvnieku audzēšanas un ciltsdarba likumu attiecībā uz kvalitatīvo un kvantitatīvo datu ieguvi par lauksaimniecības dzīvniekiem termina “pārraudzība” (kas līdz šim ietvēra datu uzskaiti gan par tiem dzīvniekiem, kuri iesaistīti audzēšanas programmas īstenošanā (ciltsdarbā), gan par pārējiem dzīvniekiem) vietā turpmāk tiks lietoti divi termini: 1) “pārraudzība”, kas ietvers tikai lauksaimniecības dzīvnieku produktivitātes datu uzskaiti, un pārraudzības mērķis ir ar iegūto datu palīdzību uzlabot menedžmentu ganāmpulkos, kas ir orientēti uz produkcijas iegūšanu;2) “snieguma pārbaude”, kuras laikā tiek iegūti dažādi kvalitatīvi un kvantitatīvi dati (dati par dzīvnieku produktivitāti, eksterjeru u.c.) lauksaimniecības dzīvnieku ģenētiskās kvalitātes noteikšanai saskaņā ar audzēšanas programmu. Tātad ciltsdarbā iesaistīti ganāmpulki, kuros notiek snieguma pārbaude.Pārraudzība un snieguma pārbaude ir līdzīgi procesi. Gan pārraudzībā, gan snieguma pārbaudē tiek iegūtu dati par dzīvnieku produktivitāti (sk. Dzīvnieku audzēšanas un ciltsdarba likuma 1.panta pirmās daļas 6.un 7.punktu). Tā kā iegūtie produktivitātes dati gan pārraudzībā, gan snieguma pārbaudē ir vienādi, tos sauc par pārraudzības datiem. Šis ir dzīvnieku audzēšanā vispārlietots termins.Gaļas kazu pārraudzības dati ietver informāciju par gaļas kazas un āža produktivitāti – atražošanas spējām un pēcnācēju augšanas rādītājiem 50 dienu vecumā.Snieguma pārbaudes dati ir datu kopums, kas ietver pārraudzības datus un eksterjera vērtēšanas datus.Noteikumu projektā noteikts, kuri dati un kādā veidā iegūstami, un tā saturs atbilst Ministru kabinetam dotā pilnvarojuma saturam. Dzīvnieku audzēšanas un ciltsdarba likuma 1.panta pirmās daļas 6.un 7.punktā ietvertajās pārraudzības un snieguma pārbaudes definīcijās ir noteikts, ka pārraudzība un snieguma pārbaude ir procesi, kas nodrošina kvantitatīvus un kvalitatīvus datus par lauksaimniecības dzīvnieku. Pārraudzības laikā tiek iegūti dati par produktivitāti, bet snieguma pārbaudes laikā – par produktivitāti, eksterjeru, kā arī citi dati. Tāpat pārraudzībā un snieguma pārbaudē ir jānodrošina šo datu reģistrēšana. Tā kā pārraudzības un snieguma pārbaudes procesu laikā ir jāiegūst noteikti dati, šo datu iegūšanas procesam ir jābūt skaidram, tāpēc ir precīzi jānosaka arī tas, kuri dati ir iegūstami, jo pārraudzības un snieguma pārbaudes procesu neatņemama sastāvdaļa ir šo datu pastāvīga vākšana, apkopošana un izvērtēšana pēc attiecīgām pazīmēm.Noteikumu projekta mērķis ir noteikt gaļas kazu pārraudzības un snieguma pārbaudes kārtību. Pārraudzība un snieguma pārbaude ganāmpulkos nepieciešama, lai iegūtu datus par katru dzīvnieku un tādējādi dzīvniekus savā starpā varētu salīdzināt. Pārraudzība ganāmpulka īpašniekiem ir nepieciešama ganāmpulka menedžmentam. Arī snieguma pārbaudes datus izmanto ganāmpulka menedžmentam. Turklāt bez snieguma pārbaudes nav iespējama audzēšanas programmas īstenošana, jo snieguma pārbaude ļauj ganāmpulkos izlasīt labākos vaislas dzīvniekus šķirnes uzlabošanai. Tāpat snieguma pārbaudes dati ļauj šķirnes lauksaimniecības dzīvnieku audzētāju biedrībai (turpmāk – biedrība) izvirzīt konkrētus mērķus un uzdevumus audzēšanas programmas turpmākajiem periodiem.Noteikumu projektā noteikts, ka pārraudzības un snieguma pārbaudes gads sākas 1.janvārī un beidzas 31.decembrī. Lai gan normatīvie akti par pārraudzību un snieguma pārbaudi stāsies spēkā pēc 1.janvāra, saimniecībām tas neradīs problēmas. Noteikumos Nr.637 noteiktā datu iegūšanas kārtība būtībā neatšķiras no noteikumu projektā noteiktās kārtības. Tādējādi saimniecībām, kas veica pārraudzību saskaņā ar noteikumiem Nr. 637, ir iespēja turpināt gan pārraudzību, gan arī snieguma pārbaudi, noslēdzot ar biedrību vienošanos par audzēšanas programmas īstenošanu. Turklāt Dzīvnieku audzēšanas un ciltsdarba likumā ir noteikts, ka process audzēšanas programmas īstenošanai ir snieguma pārbaude, tāpēc šī definīcija attiecībā uz saimniecībām, kas īsteno audzēšanas programmu, ir spēkā jau no 2018. gada 7.novembra.Pārraudzības un eksterjera vērtēšanas datus uzskaita pārraugs un vērtēšanas eksperts. Ganāmpulka īpašnieks nodrošina atbilstošus apstākļus, piemēram, attiecīgās dzīvnieku novietnes un dzīvnieku pieejamību, gan pārraugiem un vērtēšanas ekspertiem, gan virspārraudzības un pārraudzības darba kontroles veicējiem. Pārraudzības un snieguma pārbaudes darba, tāpat kā pārējo ar dzīvnieku audzēšanu un ciltsdarbu saistīto normatīvo aktu, kontroli saskaņā ar Dzīvnieku audzēšanas un ciltsdarba likumu veic Pārtikas un veterinārais dienests. Pārtikas un veterinārais dienests pārbauda, vai snieguma pārbaudes darbs saimniecībā noris saskaņā ar normatīvo aktu prasībām.Lai varētu nodrošināt un precīzi organizēt pārraudzības un snieguma pārbaudes darbu, ganāmpulka īpašnieks par to vienojas ar pārraugu (ja ganāmpulka īpašnieks pats neveic pārraudzību savā ganāmpulkā). Vienošanās paredz to, kurš pārraugs attiecīgajā ganāmpulkā iegūs pārraudzības datus, jo bez pārrauga šis darbs nevar notikt. Ganāmpulka īpašnieks arī pats var iegūt pārraudzības datus savā ganāmpulkā, ja tam ir sertifikāts vai apliecība šā darba veikšanai, un tad ganāmpulka īpašnieks vienlaikus ir arī pārraugs un uz viņu attiecas visas noteikumu projektā pārraugam noteiktās prasības.Ja ganāmpulka īpašnieks izvēlējies veikt gaļas kazu pārraudzību vai snieguma pārbaudi, pārraudzības dati tiek iegūti par visām vienā novietnē turētām gaļas kazām. Nav atļauts pārraudzības datus izlases kārtā iegūt tikai par daļu no novietnē esošajiem dzīvniekiem.Noteikumu projektā vērsta uzmanība uz to, ka, lai veiktu snieguma pārbaudi, saimniecībai ir jāvienojas ar atzītu biedrību par audzēšanas programmas īstenošanu. Šī nav papildu prasība un papildu administratīvais slogs, jo šī ir tā pati vienošanās, kas paredzēta normatīvajos aktos par šķirnes lauksaimniecības dzīvnieku audzētāju biedrības un krustojuma cūku audzētāju organizācijas atzīšanas kārtību, kā arī audzēšanas programmas apstiprināšanas kārtību. Tomēr minēto normatīvo aktu normas ir obligātas pārsvarā biedrībām, bet neuzliek par pienākumu visām saimniecībām noslēgt vienošanos ar attiecīgo biedrību, tāpēc ir būtiski normu par vienošanos ietvert noteikumu projektā, jo snieguma pārbaudi var veikt tikai tās saimniecības, kas noslēgušas līgumu ar biedrību par audzēšanas programmas īstenošanu.Noteikumu projektā noteikts, ka snieguma pārbaudes laikā ganāmpulkā iegūst snieguma pārbaudes datus, kas ietver pārraudzības datus un eksterjera vērtēšanas datus. Šo datu vākšana notiks tāpat, kā bija noteikts noteikumos Nr.637. Eksterjera vērtēšanas laikā iegūst datus par gaļas kazu eksterjeru, t.i., ārējo izskatu. Eksterjera vērtēšanas datus iegūst saskaņā ar atbilstošo gaļas kazu audzēšanas programmu. Attiecīgā audzēšanas programma ir saistoša gan vērtēšanas ekspertam, gan ganāmpulka īpašniekam, jo abas šīs personas slēdz ar biedrību vienošanos par attiecīgās audzēšanas programmas īstenošanu.Biedrība sagatavo pārraudzības datu un eksterjera vērtēšanas datu reģistrēšanas veidlapas, kuras datu reģistrēšanai izmanto pārraugs un vērtēšanas eksperts. Biedrība veidlapas sagatavo elektroniskā formā (pašlaik tas notiek *Excel* datnes formātā). Pārraugi un vērtēšanas eksperti veidlapas lielākoties aizpilda elektroniski, tomēr biedrība akceptē arī papīra formā aizpildītas veidlapas. Veidlapas ar šiem pārraudzības un eksterjera vērtēšanas datiem tiek nosūtītas biedrībai, kas apkopo un uzglabā pārraudzības un eksterjera vērtēšanas datus. Savukārt biedrība nosūta Lauksaimniecības datu centram pārraudzības datu kopsavilkumu, jo tieši pārraudzības dati visvairāk interesē dzīvnieku audzētājus, un par visām lauksaimniecības dzīvnieku nozarēm pārsvarā tiek publiskoti tikai pārraudzības datu kopsavilkumi. Biedrība pārraudzības datu kopsavilkumā norāda informāciju par pārraudzībā un snieguma pārbaudē esošo gaļas kazu vidējo produktivitāti, lai pēc iegūtajiem datiem varētu spriest par visas populācijas rezultātiem salīdzinoši ar iepriekšējiem gadiem. Lauksaimniecības datu centrs pārraudzības datu kopsavilkumu ievieto savā tīmekļvietnē.  |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauksaimniecības datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Gaļas kazu ganāmpulku īpašnieki, kas veic pārraudzību vai snieguma pārbaudi. Pēc Lauksaimniecības datu centra datiem, gaļas kazu pārraudzība pašlaik notiek septiņos ganāmpulkos. Minētie ganāmpulki izvēlējušies turpmāk veikt snieguma pārbaudi.Šķirnes lauksaimniecības dzīvnieku audzētāju biedrība gaļas kazu ciltsdarba jomā – Latvijas kazkopības biedrība.Personas, kas veic pārraudzību un snieguma pārbaudi, – gaļas kazu pārraugi un vērtēšanas eksperti.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nerada papildu administratīvo slogu gaļas kazu ganāmpulku īpašniekiem un biedrībaiNoteikumu projekts nerada negatīvu ietekmi uz uzņēmējdarbības vidi un dažāda lieluma uzņēmumiem, konkurenci, vidi, veselību un nevalstiskajām organizācijām. Noteikumu projekts rada pozitīvu ietekmi uz Nacionālā attīstības plāna rādītājiem, jo veicina kvalitatīvu lauksaimniecības dzīvnieku audzēšanu izmantošanai Latvijā un eksportam.  |
| 3. | Administratīvo izmaksu monetārs novērtējums | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kas bija noteikti noteikumos Nr. 637. |
| 4.  | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2016. gada 8. jūnija Regula (ES) Nr. 2016/1012 par zootehniskajiem un ģenealoģiskajiem nosacījumiem dzīvnieku audzēšanai, tīršķirnes vaislas dzīvnieku, krustojuma vaislas cūku un to reproduktīvo produktu tirdzniecībai Savienībā un ievešanai tajā, un ar ko groza Regulu (ES) Nr. 652/2014, Padomes Direktīvas 89/608/EEK un 90/425/EEK un atceļ konkrētus aktus dzīvnieku audzēšanas jomā ("Dzīvnieku audzēšanas regula") (turpmāk – regula 2016/1012) |
| 2. | Citas starptautiskās saistības | Projekts šo jomu neskar. |
| 3. | Cita informācija | Regulas 2016/1012 normas pārņemtas Dzīvnieku audzēšanas un ciltsdarba likumā.Regulā 2016/1012 attiecībā uz audzēšanas programmu īstenošanu lietots termins “snieguma pārbaude”. Tāpat Regulā 2016/1012 (III pielikuma pirmās daļas “b” apakšpunktā) ir noteikts, ka biedrības veic snieguma pārbaudi un ņem vērā, ja tādi pastāv, Eiropas Savienības references centru iedibinātus noteikumus un standartus vai principus, par kuriem panākta vienošanās *ICAR*.Ar noteikumu projektu tiek pārņemts tikai termins “snieguma pārbaude”, jo attiecībā uz gaļas kazām nav ne Eiropas Savienības references centru noteikumu un standartu, ne *ICAR* iedibinātu principu. Tāpēc anotācijas V sadaļas 1. tabulā nav iekļauta informācija par noteikumu projekta punktu atbilstību regulas normām. |
| 1.tabula **Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr. 2016/1012 |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| - | - | - | - |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekta elektroniska saskaņošana ar Latvijas kazkopības biedrību, Lauksaimnieku organizāciju sadarbības padomi un Zemnieku saeimu. Informācija par noteikumu projektu 14.02.2019. ievietota tīmekļa vietnē www.zm.gov.lv. |
| 2. | Sabiedrības līdzdalība projekta izstrādē | Noteikumu projekts elektroniski saskaņots ar Latvijas kazkopības biedrību, Lauksaimnieku organizāciju sadarbības padomi un Zemnieku saeimu. |
| 3. | Sabiedrības līdzdalības rezultāti | Latvijas kazkopības biedrība, Lauksaimnieku organizāciju sadarbības padome un Zemnieku saeima atbalsta noteikumu projekta tālāku virzību. Izteiktie iebildumi un priekšlikumi ir izvērtēti un ņemti vērā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē pārvaldes funkcijas, un tā izpildei nav nepieciešama jaunu institūciju izveide, esošo likvidācija vai reorganizācija. |
| 3. | Cita informācija | Nav. |

Zemkopības ministrs K. Gerhards

Ozoliņa 67027422

Ligija.Ozolina@zm.gov.lv